钦定古今图书集成/明伦汇编/闺媛典/第252卷 > 唐锽妻谢氏
## 钦定古今图书集成/明伦汇编/闺媛典/第252卷 > 唐锽妻谢氏

按《安远县志》：“谢氏，庠生唐锽妻。年二十七，夫死，子方
襁褓，矢志不二。继姑溺所生，欲夺其志，数窘之。谢心
知姑意，曰：‘吾无所爱，宁枵腹而死，不忍二心’。”于是尽
所有让姑，止携一老女奴，别居茅屋，𦈞絖哺孤，目不
窥牖，而事姑仍不少失妇道。后姑死，或教谢讼以直
前事，弗听。且诫其子曰：“我存可无虑。我死后，尔勿与
叔争，违我言，不孝！”崇祯乙亥，氏年九十终。